Leo

Leo (lleón en llatín) ye una constelación del zodiacu; allúgase ente Cáncer al oeste y Virgo al este.

 Carauterístiques 
Esta constelación contién munches estrelles rellumantes, como Regulus (α Leonis) que ta señalada como'l corazón del lleón, Denébola (β Leonis) o Algieba (γ Leonis).
Regulus, η Leonis y Algieba xunto a les débiles ζ Leonis, μ Leonis y υ Leonis; representa la tiesta y la clina del lleón.
Por embargu, la cola del lleón ta representada por otra constelación, Coma Berenices.

 Oxetos 
Leo contién munches galaxes rellumantes como M65, M66, M95 y M96.

 Mitoloxía 
Representa al lleón de Nemea que, na mitoloxía griega, Heracles tuvo de matar nún de los sos trabayos; asinamesmo los exipcianos adoraben esta constelación porque na so presencia nel cielu coincidía col periodu de mayor abondanza d'agua nel Nilu.

 Astroloxía 
Esta constelación ta asociada col signu de Leo (23 de xunetu-22 d'agostu); rellaciónase col elementu del fueu xunto a Aries y Saxitariu.

 Referencies 

 Enllaces esternos 

Categoría:Constelaciones